b'\n_START_ARTICLE_\nPisihiir\n_START_SECTION_\nV\xc3\xa4limus\n_START_PARAGRAPH_\nPisihiir on oma sugukonna k\xc3\xb5ige v\xc3\xa4iksem liik  ja maailmas \xc3\xbcks v\xc3\xa4ikseimaid imetajaid. T\xc3\xa4iskasvanud looma keha pikkus on 6\xe2\x80\x937 cm, saba pikkus 5\xe2\x80\x937 cm, mass 5\xe2\x80\x936 g ._NEWLINE_Pisihiirel on punakas- v\xc3\xb5i kollakaspruun karvastik ja heledam k\xc3\xb5hualune , lapik nina ning suhteliselt suured silmad ja k\xc3\xb5rvad._NEWLINE_Tal on arenenud haardsaba k\xc3\xb5rtel ja p\xc3\xb5\xc3\xb5sastel ronimiseks . Tagajalgade ja saba abil leiab ta kindla asendi, mis v\xc3\xb5imaldab tal samal ajal esik\xc3\xa4ppadega toitu haarata.\n_START_SECTION_\nEluviis\n_START_PARAGRAPH_\nPisihiir on aktiivne \xc3\xb6\xc3\xb6p\xc3\xa4ev ringi. Vahelduvad puhke- ja toitumisperioodid. Pisihiir on tundlik \xc3\xbclekuumenemise suhtes ja v\xc3\xa4ldib otsest p\xc3\xa4ikesekiirgust._NEWLINE_Pisihiir toitub peamiselt seemnetest. Putukaid s\xc3\xb6\xc3\xb6b ta ka meelsasti. Talveks kogub ta seemnevarusid.  S\xc3\xb6\xc3\xb6b ka nektarit ja puuvilju._NEWLINE_Pesa valmistab ta k\xc3\xb5rtest . See on kerajas, 6\xe2\x80\x9313 cm l\xc3\xa4bim\xc3\xb5\xc3\xb5duga ja punutud k\xc3\xb5rgele rohttaimede vahele v\xc3\xb5i p\xc3\xb5\xc3\xb5sasse, tavaliselt meetri k\xc3\xb5rgusele . Pesa on kahekihiline: v\xc3\xa4limine kiht mooduastub sellesama taime lehtedest, millele ta on ehitatud, sisemine on hoopis pehmem._NEWLINE_Pesakonnas on 5\xe2\x80\x939, harva kuni 12 poega . Tiinus kestab 21 p\xc3\xa4eva . Pojad s\xc3\xbcnnivad paljaste ja pimedatena._NEWLINE_Sigimise vaheaegadel elab pisihiir maapealsetes varjepaikades: tuulemurrus, viljar\xc3\xb5ukude ja heinakuhjade all. _NEWLINE_Pisihiir ei ole sotsiaalne loom. Isendid kohtuvad v\xc3\xa4ljaspool paljunemisaega \xc3\xbcksnes talvitumiskohtades, kus v\xc3\xb5ivad moodustuda suured, kuni 5 tuhande isendilised karjad. Erinevalt teistest hiirlastest nad talvitudes ei paljune, seda teevad nad \xc3\xbcksnes suvel. Taliuinakusse nad ei lange. Kevade saabudes muutuvad isendid \xc3\xbcksteise suhtes agressiivseteks._NEWLINE_Inglismaal on ta haruldane. Seal p\xc3\xbc\xc3\xbctakse looma eest hoolitseda. N\xc3\xa4iteks Wimbledoni turniiril kasutatud tennisepallidest valmistatakse pisihiirele sobivaid pesi. Arvatakse, et nendest ei tule vaenlased nii kergesti poegi s\xc3\xb6\xc3\xb6ma._NEWLINE_Pisihiir on v\xc3\xa4ga julge. Ta talub vangistust h\xc3\xa4sti ja s\xc3\xb6\xc3\xb6b peaaegu k\xc3\xb5ike seda, mida inimenegi.  Isasloomi ei tohi koos pidada, sest nad l\xc3\xa4hevad omavahel vihaselt kaklema.'